ליקר לימון

ליקר לימון הוא כל ליקר המכיל לימונים, אלכוהול מזוקק וסוכר.

טעמו מתוק או מתוק-חמוץ, צבעו בצבע הלימון וגרידת הלימון היא זו שנותנת לו את טעמו החמוץ. תוספת מים תשנה את טעמו החמוץ של הליקר, ויש המוסיפים חלב או שמנת.

הליקר מיוצר על ידי השריית גרידת לימון באלכוהול מזוקק (לרוב לרמה של מעל 90% אלכוהול בנפח) במשך מספר ימים בכלי אטום, תהליך הממצה את השמן האתרי של הפרי, האחראי על טעמו, ריחו וצבעו של הליקר. לאחר המיצוי מדללים במים ובסירופ לפי הטעם.

זנים שונים של לימון משמשים לייצור טעמים שונים. הלימונים בהם משתמשים לייצור הליקר משתנים על פי חבל הארץ שבו הליקר מיוצר. כמו כן, ניתן להשתמש בסוגי אלכוהול שונים כדי לתת טעמים מודגשים אחרים. הלימונצ'לו הוא ליקר הלימון המפורסם ביותר בעולם ומיוצר באיטליה, אבל קיימים סוגים נוספים של ליקרי לימון- למשל המשקה הרומני ציטרינווקה. 

במחוז קמפניה נוהגים לשתות לימונצ'לו כצ'ייסר לאחר שתיית קפה.

ראו גם
 לימונצ'לו
 למון דרופ מרטיני

קישורים חיצוניים

הערות שוליים

ליקר פירות
המטבח האיטלקי
מאכלי לימון